เราเริ่มทานยาคุมแผงแรกวันที่6ของประจำเดือนค่ะ แต่ก็ทานตรงเวลามาตลอด ระหว่างทานก็ใช้ถุงยางตลอด จนตอนนี้ยาหมดวันที่ 30/9/22 ต้องเริ่มแผงใหม่วันที่8/10/22 ตอนนี้หยุดยามา3วันแล้วแต่ประจำเดือนยังไม่มา ช่วง7วันนี้เราสามารถมีเพศสัมพันธ์แบบไม่ป้องกันและหลั่งในได้เลยมั้ยคะ พอดีถุงยางหมดไปแล้วอะค่ะ รึควรใช้ถุงยางไปก่อนจนกว่าจะเริ่มแผงใหม่ อีกเรื่องคือถือประจำเดือนเราไม่มาจนวันที่7ของการหยุดยา เราสามารถเริ่มแผงใหม่ได้วันที่8เลยมั้ยคะ
สวัสดีค่ะ หากได้เริ่มทานยาคุมกำเนิดในวันที่ 6 นับจากวันแรกที่มีประจำเดือนมา ยาคุมจะไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน อย่างไรก็ตาม หากทุกครั้งที่มีเพศสัมพันธ์ ได้ใส่ถุงยางอนามัยร่วมด้วยตลอด โอกาสในการตั้งครรภ์ก็ถือว่ามีน้อยมากค่ะและหากทานยาคุมจนครบ 21 เม็ดแล้ว และเว้นระยะมา 3 วันแล้ว ยังไม่มีประจำเดือนมา แนะนำควรรอต่อไปก่อนอีก 1-2 วัน ก็น่าจะมีประจำเดือนมาค่ะ แต่หากเว้นระยะไปครบ 7 วัน แล้วยังไม่มีประจำเดือนมา ก็ควรตรวจหาการตั้งครรภ์ดูก่อนที่จะเร่มทานยาคุมแผงใหม่ค่ะสำหรับในช่วงเว้นระยะ 7 วันนี้ สามารถที่จะมีเพศสัมพันธ์ได้ โดยอาจไม่จำเป็นต้องใส่ถุงยางอนามัยก็ได้ เนื่องจากโอกาสในการตั้งครรภ์ถือว่ายังมีน้อยอยู่ค่ะ